- Դուք նշում եք, որ կան մարդիկ, որոնք ձերբակալվել են, սակայն նրանց հանդեպ դեռ դատավճիռ չի կայացվել: Արդարադատությունը պետք է անի իր գործը, ահա թե ինչու ես զգույշ եմ այս առումով: Պետք է թողնել, որպեսզի արդարադատությունը աշխատի անկախ պայմաններում, եւ եթե կարծիք կա, որ այն վատ է աշխատում եւ եթե այն վերահսկվում է եւ թելադրվում է քաղաքական գործիչների կողմից, պետք է հարցը քննել ավելի բարձր մակարդակում: Պետք է հարգել ժողովրդավարությունը: Իշխանափոխությունը տեղի է ունենում ընտրությունների միջոցով, ինչը հնարավորություն է տալիս քաղաքացիներին՝ արտահայտելու իրենց դիրքորոշումը: Նույնիսկ կան պահեր, երբ ժողովրդավարության հաղթանակին սպասելը բավական երկար է տեւում: Ահա թե ինչու եմ ասում՝ իրավունքի երկիր եւ արդարադատություն: Այդ 2 կետերն են, որոնք ամենակարեւորն են: Եթե այս 2 կետերը աշխատում են, դուք այլեւս չունեք կոռուպցիա: